Tampereen Kansi ja areena -hanke on jäänyt aikataulusta – rakentaminen alkaa juhannuksen jälkeen

Tampereen kaupunginhallitukselle esitelty Tampereen toiminta- ja talouskatsaus kertoo, että SRV:n vetämä hanke on aikataulustaan jäljessä 2,5 kuukautta. Katsauksessa todetaan, että paikalle päästään rakentamaan vasta juhannuksen jälkeen. Kaupungin julkaisussa arvioidaan silti optimistisesti, että kokonaisaikataulu saadaan vielä kirittyä kiinni. SRV arvioi vuosi sitten Kansi- ja Areenan maksavan 550 miljoonaa. Rautatieaseman eteläpäätyyn tuleva kompleksi sisältää 13 000 hengen monitoimiareenan lisäksi myös asuintaloja sekä hotellin. Tampereen kaupunkia hankkeen eteneminen kiinnostaa, koska kaupunki on sijoittanut hankkeeseen 60 miljoonaa. Areenan ja kahden tornitalon arvioidaan valmistuvan vuonna 2022.